
องค์การบริหารส่วนตำบลมะม่วงสองต้น
อำเภอเมือง จังหวัดนครศรีธรรมราช


คำนำ

	คู่มือการปฏิบัติงานการรับเรื่องร้องเรียน ร้องทุกข์ขององค์การบริหารส่วนตำบลมะม่วงสองต้น ได้จัดทำขึ้นเพื่อเป็นแนวทางในการปฏิบัติงานและเป็นมาตรฐานในการรับเรื่องร้องเรียน ร้องทุกข์ ตามกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์ของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” ซึ่งผู้ปฏิบัติงานสามารถใช้เป็นกรอบแนวทางในการปฏิบัติงานให้เป็นมาตรฐานเดียวกันในการรับเรื่องร้องเรียน ร้องทุกข์ เพื่อเป็นการแก้ไขปัญหาข้อร้องเรียนต่อการปฏิบัติงานขององค์การบริหารส่วนตำบลมะม่วงสองต้น หรือข้อขัดแย้งระหว่างประชาชนหรือการปฏิบัติของพนักงานที่เกี่ยวข้องกับการทุจริต ซึ่งเป็นการมุ่งตอบสนองความต้องการของประชาชนให้ได้รับการแก้ไข เกิดความพึงพอใจมากที่สุด หรือลดปัญหาการทุจริตคอรัปชั่นขององค์การบริหารส่วนตำบลมะม่วงสองต้น

บทที่  ๑

บทนำ

๑.หลักการและเหตุผล
	ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5 พ.ศ.2545) ซึ่งเป็นกฏหมายที่เป็นที่มาของการปฏิรูประบบราชการ ได้วางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์ของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบ ทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 โดยกำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดีตามแนวทางของพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชนที่สอดคล้องกับบทบัญญัติในหมวด 5 และหมวด 7 โดยให้เป็นหน้าที่ของกระทรวงมหาดไทยดูแล และให้ความช่วยเหลือองค์กรปกครองส่วนท้องถิ่นในการจัดทำหลักเกณฑ์การบริหารกิจการบ้านเมืองที่ดี
	องค์การบริหารส่วนตำบลมะม่วงสองต้น เป็นองค์กรปกครองส่วนท้องถิ่นรูปแบบหนึ่งปฏิบัติงานตามอำนาจหน้าที่ขององค์การบริหารส่วนตำบล เพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน สามารถตรวจสอบได้ ทั้งนี้เป็นไปตามกฎหมาย ระเบียบข้อบังคับว่าด้วยการนั้น และหลักเกณฑ์วิธีการที่กระทรวงมหาดไทยกำหนด ดังนั้น การบริหารงานองค์การบริหารส่วนตำบล จะประสบความสำเร็จหรือล้มเหลวขึ้นอยู่กับผู้บริหารองค์กรปกครองส่วนท้องถิ่น สมาชิกสภา อบต. พนักงาน ตลอดจนพนักงานจ้างขององค์กรปกครองส่วนท้องถิ่น ซึ่งเป็นผู้แปลงนโยบายไปสู่การปฏิบัติจนสำเร็จลุล่วงไปด้วยดี โดยเฉพาะงานด้านการบริการ ซึ่งเป็นหนึ่งในระบบการบริการสาธารณะที่ผู้บริหารและพนักงานทุกท่านจะต้องร่วมมือกันปรับปรุงการทำงาน เพื่อสามารถตอบสนองความต้องการของประชาชนได้มากที่สุด เมื่อมารับการบริการแล้วเกิดความประทับใจและพึงพอใจรวมถึงกระบวนการลดขั้นตอนในการทำงาน ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพที่ดีที่สุด ทั่วถึงและแก้ไขปัญหาต่าง ๆ ที่เกิดขึ้นในเขตองค์การบริหารส่วนตำบลให้กับประชาชนได้อย่างมีประสิทธิภาพและประสิทธิผล
	การปฏิบัติงานการรับเรื่องราวร้องเรียนร้องทุกข์ เป็นภารกิจหนึ่งที่องค์การบริหารส่วนตำบลมะม่วงสองต้นต้องการตอบสนองความต้องการของประชาชนที่ได้รับความเดือดร้อนให้ได้รับการแก้ไขได้อย่างรวดเร็ว ทันท่วงที เพื่อพัฒนางานด้านการบริการแก้ไขปัญหาและข้อบกพร่องในการตอบสนองความต้องการของประชาชน รวมทั้งเพื่อเป็นการเสริมสร้างความเข้าใจอันดี ทัศนคติที่ดีต่อกัน ระหว่างผู้ให้บริการ คือ คณะผู้บริหาร พนักงาน กับผู้รับบริการได้แก่ ประชาชนผู้มาติดต่อประสานงานกับองค์การบริหารส่วนตำบลมะม่วงสองต้น


๒./๒.วัตถุ...

๒. วัตถุประสงค์
๑. เพื่อให้ประชาชนได้รับการบริการที่รวดเร็ว สะดวกและถูกต้อง
๒. เพื่อลดปัญหาหรือบรรเทาผลกระทบของประชาชนให้ได้รับการแก้ไขให้ได้มากที่สุด
๓. เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใส สามารถวัดผลการดำเนินงานได้
4. เพื่อเป็นการแก้ปัญหาการทุจริตขององค์กร
5. มีการปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านบริการประชาชน ผู้มารับการติดต่อการบริการ
คำจำกัดความ
	การจัดการข้อร้องเรียน ร้องทุกข์ หมายถึง กระบวนการในการจัดการหรือแก้ไขปัญหาต่อข้อร้องเรียน ร้องทุกข์เพื่อให้การดำเนินการได้รับการแก้ไขปัญหาและยุติเรื่อง
	ผู้ร้องเรียน ร้องทุกข์ หมายถึง ประชาชนทั่วไป ผู้มีส่วนได้ส่วนเสียที่มารับบริการกับองค์การบริหารส่วนตำบลมะม่วงสองต้น ประชาชนทั่วไป นิติบุคคล บริษัท ส่วนราชการต่าง ๆ
	ศูนย์รับเรื่องร้องเรียน ร้องทุกข์  หมายถึง สถานที่ในการรับเรื่องร้องเรียน ร้องทุกข์ขององค์การบริหารส่วนตำบลมะม่วงสองต้น
	ตู้แสดงความคิดเห็น  หมายถึง  ตู้สำหรับใส่หนังสือคำร้อง หรือที่ใส่เอกสารในการร้องเรียน ร้องทุกข์ เพื่อให้ อบต.มะม่วงสองต้นดำเนินการ 
	ช่องทางการรับเรื่องร้องเรียน ร้องทุกข์ หมายถึง การยื่นคำร้องด้วยตนเอง การจัดส่งทางไปรษณีย์  ตู้แสดงความคิดเห็น จดหมายอิเล็กทรอนิกส์  Facebook  Line  โทรศัพท์ โทรสาร เว็บไซต์ www.mamungsongton.go.th
	เจ้าหน้าที่ประจำศูนย์รับเรื่องร้องเรียน/ร้องทุกข์  หมายถึง ผู้ปฏิบัติงานในการรับเรื่องร้องเรียน ร้องทุกข์ 
ช่องทางเข้าถึงบริการ
	๑. ยื่นเป็นหนังสือด้วยตนเอง ณ งานบริหารทั่วไป สำนักปลัด องค์การบริหารส่วนตำบลมะม่วงสองต้น
	2. ช่องทางไปรษณีย์ได้ที่  องค์การบริหารส่วนตำบลมะม่วงสองต้น หมู่ที่ 6 ตำบลมะม่วงสองต้น
อำเภอเมือง จังหวัดนครศรีธรรมราช 80000
	3. ช่องทางโทรศัพท์สำนักงาน อบต.มะม่วงสองต้น  (0-7531-0550 , 0-7534-0724)
	4. ช่องทางตู้แสดงความคิดเห็น  ณ ที่ทำการองค์การบริหารส่วนตำบลมะม่วงสองต้น
	5. ช่องทางโทรสาร หมายเลข  0-7531-0550 , 0-7534-0724
	6. ช่องทางกล่องข้อความ facebook : องค์การบริหารส่วนตำบลมะม่วงสองต้น
	7. ช่องทางเว็บไซต์ อบต.มะม่วงสองต้น  www.mamungsongton.go.th
	8. ช่องทางจดหมายอิเล็กทรอนิกส์ (E-mail)  Office@mamungsongton.go.th
	9. ช่องทางไลน์ (Line) อบต.มะม่วงสองต้น โดยสแกนคิวอาร์โค๊ด หรือ ID Line : @607dkgpa
3./บทที่ 2…
บทที่  ๒

กระบวนการปฏิบัติงานเรื่องร้องเรียน ร้องทุกข์


การปฏิบัติงาน
กรณียื่นเป็นหนังสือด้วยตนเองหรือทางไปรษณีย์
1. ผู้ยื่นคำร้องยื่นหนังสือร้องเรียน/ร้องทุกข์ โดยกรอกรายละเอียด ชื่อ – สกุล ที่อยู่ หมายเลขโทรศัพท์ที่ติด
ต่อได้ต่อเจ้าหน้าที่ประจำศูนย์รับเรื่องร้องเรียน/ร้องทุกข์ (งานบริหารทั่วไป สำนักปลัด อบต.มะม่วงสองต้น) 
2. งานบริหารทั่วไป สำนักปลัด ซึ่งเป็นหน่วยงานสารบรรณกลางหลังจากได้รับเรื่องร้องเรียน ร้องทุกข์นำเสนอให้ผู้บริหารตามลำดับชั้นพิจารณาสั่งการไปยังหน่วยงานที่รับผิดชอบเพื่อดำเนินการ 
3. หลังจากหน่วยงานที่เกี่ยวข้องได้รับเรื่องและดำเนินการเรียบร้อยแล้ว แจ้งผลการดำเนินการให้ผู้ร้องเรียน/ร้องทุกข์ได้รับทราบ 
4. หน่วยงานที่เกี่ยวข้องรายงานผลให้นายกองค์การบริหารส่วนตำบลมะม่วงสองต้นทราบ 
ระยะเวลาในการดำเนินการภายใน 30 วัน ปรับลดกระบวนการเป็น 15 วัน

กรณีแจ้งเรื่องผ่านช่องทางโทรศัพท์สำนักงาน อบต.มะม่วงสองต้น  (0-7531-0550 , 0-7534-0724)
1. ผู้ร้องแจ้งเรื่องข้อร้องเรียน/ร้องทุกข์ ที่จะให้ อบต.ดำเนินการ พร้อมแจ้งชื่อ หมายเลขโทรศัพท์ที่ติดต่อได้ผ่านช่องทางโทรศัพท์ เจ้าหน้าที่รับเรื่องซึ่งเป็นหน่วยงานสารบรรณกลางจะรับเรื่องร้องเรียน/ร้องทุกข์และแจ้งให้หน่วยงานที่รับผิดชอบดำเนินการแก้ไข
2. หน่วยงานที่รับผิดชอบเมื่อดำเนินการแก้ไขเสร็จแล้ว จะดำเนินการแจ้งผลการดำเนินการให้ผู้ร้องเรียนทราบโดยตรง
ระยะเวลาในการดำเนินการภายใน 30 วัน ปรับลดกระบวนการเป็น 15 วัน

กรณีแจ้งเรื่องผ่านช่องทางตู้แสดงความคิดเห็น
1. ผู้ร้องแจ้งเรื่องข้อร้องเรียน/ร้องทุกข์ ที่จะให้ อบต.ดำเนินการ ผ่านตู้แสดงความคิดเห็น
2. เจ้าหน้าที่รับเรื่องซึ่งเป็นหน่วยงานสารบรรณกลางจะตรวจสอบข้อมูลจำแนกประเภทของเรื่อง และนำเสนอผู้บริหารตามลำดับชั้นเพื่อพิจารณาสั่งการให้หน่วยงานที่เกี่ยวข้องดำเนินการ (กรณีเรื่องที่ไม่เป็นความลับ) หากกรณีที่เป็นเรื่องที่เกี่ยวกับความลับหรือเกี่ยวกับบุคคลใดบุคคลหนึ่งก็จะพิจารณาตรวจสอบข้อเท็จจริงตามกระบวนการจัดการข้อร้องเรียน
3. หน่วยงานที่เกี่ยวข้องดำเนินการตรวจสอบข้อเท็จจริงและแก้ไขเรื่องที่ร้องเรียน
4. แจ้งผลการร้องเรียนให้ผู้ร้องเรียนได้รับทราบกรณีมีการเปิดเผยชื่อที่อยู่
5. รายงานผลให้นายกองค์การบริหารส่วนตำบลมะม่วงสองต้นได้รับทราบ
ระยะเวลาในการดำเนินการภายใน 30 วัน ปรับลดกระบวนการเป็น 15 วัน


4./กรณี....

กรณีแจ้งเรื่องผ่านทางโทรสาร
1. ผู้ร้องแจ้งเรื่องข้อร้องเรียน/ร้องทุกข์ ที่จะให้ อบต.ดำเนินการ ผ่านทางโทรสาร
2. เจ้าหน้าที่รับเรื่องซึ่งเป็นหน่วยงานสารบรรณกลางจะตรวจสอบข้อมูลจำแนกประเภทของเรื่อง และนำเสนอผู้บริหารตามลำดับชั้นเพื่อพิจารณาสั่งการให้หน่วยงานที่เกี่ยวข้องดำเนินการ (กรณีเรื่องที่ไม่เป็นความลับ) หากกรณีที่เป็นเรื่องที่เกี่ยวกับความลับหรือเกี่ยวกับบุคคลใดบุคคลหนึ่งก็จะพิจารณาตรวจสอบข้อเท็จจริงตามกระบวนการจัดการข้อร้องเรียน
3. หน่วยงานที่เกี่ยวข้องดำเนินการตรวจสอบข้อเท็จจริงและแก้ไขเรื่องที่ร้องเรียน
4. แจ้งผลการร้องเรียนให้ผู้ร้องเรียนได้รับทราบกรณีมีการเปิดเผยชื่อที่อยู่
5. รายงานผลให้นายกองค์การบริหารส่วนตำบลมะม่วงสองต้นได้รับทราบ
ระยะเวลาในการดำเนินการภายใน 30 วัน ปรับลดกระบวนการเป็น 15 วัน


กรณีแจ้งเรื่องผ่านกล่องข้อความ facebook
1. ผู้ดูแลระบบรับเรื่องข้อร้องเรียน/ร้องทุกข์ ผ่านกล่องข้อความ facebook และตรวจสอบข้อมูลหน่วยงานที่เกี่ยวข้อง 
2. ผู้ดูแลระบบนำเสนอให้ผู้บริหารตามลำดับชั้นพิจารณาสั่งการไปยังหน่วยงานที่รับผิดชอบเพื่อดำเนินการ 
3. เมื่อหน่วยงานที่เกี่ยวข้องดำเนินการเรื่องแล้วเสร็จ ผู้ดูแลระบบแจ้งผลการดำเนินการให้ผู้ร้องทราบ และรายงานผลการดำเนินการแล้วเสร็จให้นายกองค์การบริหารส่วนตำบลมะม่วงสองต้นทราบ
ระยะเวลาในการดำเนินการภายใน 30 วัน ปรับลดกระบวนการเป็น 15 วัน

กรณีแจ้งเรื่องผ่านทางเมนูรับเรื่องราวร้องทุกข์ทาง www.mamungsongton.go.th 
1. ผู้ร้องแจ้งเรื่องข้อร้องเรียน/ร้องทุกข์ ผ่านทางเมนูรับเรื่องราวร้องทุกข์ แจ้งข่าวทางทุจริต แจ้งเบาะแสยาเสพติดทาง www.mamungsongton.go.th 
2. ผู้ดูแลระบบนำเสนอให้ผู้บริหารตามลำดับชั้นพิจารณาสั่งการไปยังหน่วยงานที่รับผิดชอบเพื่อดำเนินการหรือ
ตรวจสอบข้อมูล และแจ้งผลการดำเนินการให้กับผู้ร้องทราบผ่านทางเมนูรับเรื่องราวร้องทุกข์ในเว็บไซต์ www.mamungsongton.go.th 
3. ผู้ดูแลระบบรายงานผลการดำเนินการให้นายกองค์การบริหารส่วนตำบลทราบ 
ระยะเวลาในการดำเนินการภายใน 30 วัน ปรับลดกระบวนการเป็น 15 วัน

กรณีแจ้งเรื่องผ่านทางเมนูรับเรื่องราวร้องทุกข์ทางจดหมายอิเล็กทรอนิกส์ (E-mail)
1. ผู้ดูแลระบบรับเรื่องและนำเสนอให้ผู้บริหารตามลำดับชั้นพิจารณาสั่งการไปยังหน่วยงานที่รับผิดชอบเพื่อดำเนินการ
2. หน่วยงานที่รับผิดชอบดำเนินการและแจ้งเรื่องให้ผู้ร้องรับทราบ 
3. รายงานผลการดำเนินการให้นายกองค์การบริหารส่วนตำบลมะม่วงสองต้นได้รับทราบ 
ระยะเวลาในการดำเนินการภายใน 30 วัน ปรับลดกระบวนการเป็น 15 วัน
5./กรณี...

กรณีแจ้งเรื่องผ่านทางเมนูรับเรื่องราวร้องทุกข์ทาง แอปพลิเคชั่น Line 
1. ผู้ร้องแจ้งเรื่องข้อร้องเรียน/ร้องทุกข์ ข้อแนะนำทางแอปพลิเคชั่น Line ผู้ดูแลระบบรับเรื่องและประสานหน่วยงานที่เกี่ยวข้อง และแจ้งเรื่องให้นายกองค์การบริหารส่วนตำบลมะม่วงสองต้นได้รับทราบ
2. ดำเนินการตอบคำถามให้ผู้ร้องเรียน/ร้องทุกข์ ข้อแนะนำได้รับทราบ 
3. รายงานผลการดำเนินการให้นายกองค์การบริหารส่วนตำบลมะม่วงสองต้นได้รับทราบ 
ระยะเวลาในการดำเนินการภายใน 30 วัน ปรับลดกระบวนการเป็น 15 วัน

